title: ДЕЛЕГИРАНА ДИРЕКТИВА (ЕС) …/… НА КОМИСИЯТА за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово като легиращ елемент за сплави на алуминия

text:
               ОБЯСНИТЕЛЕН МЕМОРАНДУМ

               1.КОНТЕКСТ НА ДЕЛЕГИРАНИЯ АКТ

               С цел привеждане в съответствие с техническия прогрес с настоящата делегирана директива на Комисията се изменя приложение III към Директива 2011/65/ЕС на Европейския парламент и на Съвета относно ограничението за употребата на определени опасни вещества в електрическото и електронното оборудване (преработена версия)
                  1
                (ДООВ 2), по отношение на освобождаването на специфични видове употреба на олово от съответното ограничение.

               С ДООВ 2 се ограничава употребата на определени опасни вещества в електрическото и електронното оборудване, както е предвидено в член 4 от нея. Тя влезе в сила на 21 юли 2011 г.

               Ограничените вещества са изброени в приложение II към ДООВ 2. Понастоящем са в сила ограниченията за оловото, живака, кадмия, шествалентния хром, полибромираните бифенили и полибромираните дифенилови етери, а ограниченията за бис(2-етилхексил)фталата (DEHP), бутилбензилфталата (BBP), дибутилфталата (DBP) и диизобутилфталата (DIBP) ще се прилагат от 22 юли 2019 г. или по-късно. В приложения III и IV към ДООВ 2 са изброени материалите и компонентите на електрическото и електронното оборудване (ЕЕО) за специфични видове употреба, освободени от ограничението за вещества по член 4, параграф 1 от ДООВ 2.

               В член 5 се предвижда адаптиране на съдържанието на приложения III и IV към научно-техническия прогрес (включване, подновяване, изменения и отнемане на право на освобождаване). Съгласно член 5, параграф 1, буква а) за включване на освобождавания в приложения III и IV трябва да се гарантира, че с това не се намалява степента на опазване на околната среда и на здравето, постановена с Регламент (ЕО) № 1907/2006
                  2
               , и че е изпълнено едно от следните условия: тяхното отстраняване или замяна посредством промени в проектирането или чрез материали и компоненти, които не изискват никакви материали или вещества, изброени в приложение II, е технически или научно неосъществимо; не са осигурени надеждни заместители; или общото отрицателно въздействие от замяната върху околната среда, здравето и безопасността на потребителите има вероятност да надхвърли общите ползи за тях.

               Освен това в член 5, параграф 1 се предвижда Европейската комисия да включва материали и компоненти от електрическо и електронно оборудване за специфични случаи на употреба в списъците, съдържащи се в приложения III и IV, посредством отделни делегирани актове в съответствие с член 20. В член 5, параграф 3 и приложение V са установени процедурите за подаване на заявления за предоставяне, подновяване или отнемане на право на освобождаване.

               2.КОНСУЛТАЦИИ ПРЕДИ ПРИЕМАНЕТО НА АКТА

               В съответствие с разпоредбите на член 5, параграф 3 и приложение V от момента на публикуването на ДООВ 2 Комисията е получила голям брой
                  3
                заявления от икономически оператори за предоставяне на нови освобождавания и за подновяване на съществуващи такива.

               Със сега действащото освобождаване по точка 6, буква б) от приложение III се разрешава използването на олово като легиращ елемент за сплави на алуминия с тегловно съдържание на олово до 0,4 %. През декември 2014 г. и януари 2015 г. Комисията получи две заявления за подновяване на това освобождаване. Предишната дата на срока на действие на освобождаването по точка 6, буква б) за категориите 1—7 и 10 е 21 юли 2016 г.
                  4
                в съответствие с изискванията на ДООВ (член 5, параграф 5, втора алинея), но то продължава да се прилага, докато Комисията вземе решение по заявлението за подновяване.

               Във връзка с оценяването на заявлението за освобождаване Комисията започна проучване, за да се проведе необходимата научнотехническа оценка, включително осемседмична онлайн консултация
                  5
                със заинтересовани страни във формат със свободни отговори относно заявлението. В рамките на консултациите със заинтересованите страни бяха получени пет коментара.

               Окончателният доклад с оценката на заявлението бе публикуван
                  6
                и заинтересованите страни бяха съответно уведомени.

               Впоследствие Комисията проведе консултация с експертната група на държавите членки за делегираните актове по ДООВ 2 по време на срещата на експерти на 15 декември 2016 г., която включваше и презентации от засегнатите в най-голяма степен заявители и заинтересовани страни. Експертите се съгласиха с проекта, представен от Комисията, с голямо мнозинство на отсъстващи членове или с мълчаливо съгласие. В съответствие с Насоките за по-добро регулиране проектът на делегираната директива беше публикуван на портала „По-добро регулиране“ за четириседмичен период за събиране на отзиви от широката общественост. Получени бяха четири коментара, като всички подкрепяха проекта на акт, а в един коментар беше предложен по-дълъг срок на действие. Всички необходими стъпки, свързани с освобождаванията от ограничението за вещества съгласно член 5, параграфи 3—7, са изпълнени. Поради големия брой едновременни искания за освобождаване и свързани с тях административни изисквания при процедурата за вземане на решение от Комисията бяха приложени други крайни срокове съгласно член 5, параграф 5. Съветът и Европейският парламент бяха уведомени за всички дейности.

               В заключителния доклад беше подчертана по-специално следната техническа информация и оценка:

               Използването на оловосъдържащи сплави на алуминия може да бъде разграничено на алуминиеви сплави, в които съдържанието на олово е непреднамерено поради използването на вторични суровини от отломки от алуминий (леярски сплави), и алуминиеви сплави (сплави, поддаващи се на обработване чрез пластична деформация), където оловото се добавя преднамерено за механична обработка.

               Отстраняването на непреднамереното съдържание на олово от потока за рециклиране на алуминий все още не е технически осъществимо. Освен това рециклирането на алуминия изисква приблизително 95 % по-малко енергия от необходимата за производството на първичен алуминий. По този начин използването на рециклиран алуминий води до значително по-малко въздействие върху околната среда поради по-малкото потребление на енергия.

               Що се отнася до оловото в алуминиеви сплави за механична обработка, наскоро на пазара бяха предоставени безоловни заместители, които според някои производители на сплави са надеждни. Въпреки това са необходими допълнителни оценки за това до каква степен тези промени — и впоследствие широкообхватна замяна — са практически осъществими.

               Резултатите от оценката за категориите 1—7 и 10 показват, че заявлението за освобождаване във връзка с точка 6, буква б) от приложение ІІІ отговаря на най-малко един от относимите критерии, посочени в член 5, параграф 1, буква а). За отразяване на разликата между алуминиевите сплави, в които оловото е въведено непреднамерено, и алуминиевите сплави, в които оловото се добавя, за да се получат определени свойства, както се препоръчва от консултанта, настоящата формулировка на освобождаването по точка 6, буква б) беше съответно разделена на две вписвания. За непреднамерено наличие на олово, произтичащо от рециклирането на оловосъдържащи отломки от алуминий, практическата неосъществимост на отстраняването на оловото и по-малкото въздействие върху околната среда на рециклирания алуминий обосновават предоставянето на освобождаване от ограничението до 21 юли 2021 г. По отношение на оловото в алуминиеви сплави за механична обработка се предлага да се разреши освобождаване за срок от три години след публикуването на делегираната директива в Официален вестник на Европейския съюз, за да може промишлеността да извърши необходимите оценки на резултатите от наличните на пазара безоловни алтернативи и да се адаптира към евентуални промени. Тъй като все още няма надеждни заместители, за посочения период не трябва да се очаква никакво отрицателно социално-икономическото въздействие от замяна. Не се очаква също така да има неблагоприятни последици за иновациите.

               За категориите, различни от категории 1—7 и 10, съществуващото освобождаване продължава да бъде валидно през посочените в член 5, параграф 2 срокове на действие. Това специфично освобождаване не води до намаляване на степента на опазване на околната среда и на здравето, постановена с Регламент (ЕО) № 1907/2006 (REACH), в съответствие с член 5 от Директива 2011/65/ЕС.

               3.ПРАВНИ ЕЛЕМЕНТИ НА ДЕЛЕГИРАНИЯ АКТ

               Делегираната директива предоставя освобождаване от ограниченията по член 4, параграф 1 относно употребата на олово в специфични приложения, което следва да бъде включено в списъка в приложение III към Директива 2011/65/ЕС.

               Инструментът е делегирана директива съгласно предвиденото в Директива 2011/65/ЕС и по-специално — за спазване на относимите изисквания в член 5, параграф 1, буква а) от нея.

               Целта на делегираната директива е да допринесе за защитата на човешкото здраве и на околната среда и за сближаване на разпоредбите за функционирането на вътрешния пазар в областта на електрическото и електронното оборудване, като за специфични приложения се разрешава употребата на иначе забранени вещества, в съответствие с разпоредбите на ДООВ 2 и при установените в нея условия, както и в съответствие с установената в нея процедура за адаптиране на приложения III и IV към научно-техническия прогрес.

               В съответствие с принципа на пропорционалност мярката не надхвърля необходимото за постигане на нейната цел.

               Предложението няма отражение върху бюджета на ЕС.

               ДЕЛЕГИРАНА ДИРЕКТИВА (ЕС) …/… НА КОМИСИЯТА

               от 1.3.2018 година

               за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово като легиращ елемент за сплави на алуминия

               (текст от значение за ЕИП)

               ЕВРОПЕЙСКАТА КОМИСИЯ,

               като взе предвид Договора за функционирането на Европейския съюз,

               като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване
                  7
               , и по-специално член 5, параграф 1, буква а) от нея,

               като има предвид, че:

               1)
                     Съгласно Директива 2011/65/ЕС  държавите членки са длъжни да гарантират, че електрическо и електронно оборудване, което е пуснато на пазара, не съдържа олово.

               2)
                     Съгласно точка 6, буква б) от приложение III към Директива 2011/65/ЕС използването на олово като легиращ елемент за сплави на алуминия с тегловно съдържание на олово до 0,4 % се освобождава от ограничението за употреба до 21 юли 2016 г. Комисията получи заявление за подновяване на освобождаването за категориите 1—7 и 10 преди 21 януари 2015 г. в съответствие с член 5, параграф 5 от Директива 2011/65/ЕС.

               3)
                     Оловото се добавя преднамерено към алуминия като подобрител на обработваемостта чрез рязане за промишленото производство. Неотдавна на пазара бяха предоставени някои безоловни алтернативи. Техническата осъществимост и надеждността на тези алтернативни източници са все още неясни.

               4)
                     Освен това, въпреки че рециклирането на оловосъдържащи отломки от алуминий е изгодно от екологична гледна точка, отстраняването на непреднамерено добавеното олово от потока за рециклиране на алуминий все още не е технически осъществимо.

               5)
                     Алуминиевите сплави, в които оловото не е добавено преднамерено, и алуминиевите сплави, в които то се добавя, за да се получат определени свойства, следва да бъдат разграничени във формулировката на точка 6, буква б) от приложение III към Директива 2011/65/ЕС в съответствие с член 5, параграф 1, буква а) от същата директива.

               6)
                     При непреднамерено съдържание на олово, произтичащо от рециклирането на оловосъдържащи отломки от алуминий, практическата неосъществимост на отстраняването на оловото и по-малкото въздействие върху околната среда на рециклирания алуминий обосновават предоставянето на освобождаване от ограничението за категориите 1—7 и 10 до 21 юли 2021 г. По отношение на оловото в алуминиеви сплави за механична обработка следва за категориите 1—7 и 10 да се разреши освобождаване за срок от три години след публикуването на настоящата директива в Официален вестник на Европейския съюз, за да се даде възможност на промишлеността да извърши необходимите оценки на резултатите от наличните на пазара безоловни алтернативи и да се адаптира към евентуални промени. За категориите, различни от категории 1—7 и 10, съществуващото освобождаване е валидно през сроковете на действие, посочени в член 5, параграф 2, втора алинея от Директива 2011/65/ЕС.

               7)
                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

               Член 1

               Приложение III към Директива 2011/65/ЕС се изменя в съответствие с приложението към настоящата директива.

               Член 2

               1.Държавите членки приемат и публикуват не по-късно от [последния ден на дванадесетия месец след датата на влизане в сила на настоящата директива] законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.

               Те прилагат тези разпоредби, считано от [последния ден на дванадесетия месец след датата на влизане в сила на настоящата директива + 1 ден].

               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.

               2.Държавите членки съобщават на Комисията текста на основните разпоредби от националното законодателство, които приемат в областта, уредена с настоящата директива.

               Член 3

               Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

               Член 4

               Адресати на настоящата директива са държавите членки.

               Съставено в Брюксел на 1.3.2018 година.

                     За Комисията

                     Председател
                     Jean-Claude JUNCKER

                     (1)

                        ОВ L 174, 1.7.2011 г., стр. 88.

                     (2)

                        ОВ L 396, 30.12.2006 г., стр. 1.

                     (3)

                        Списъкът е на разположение на адрес:
                  http://ec.europa.eu/environment/waste/rohs_eee/adaptation_en.htm
                  .

                     (4)

                        Тези категории са: 1. Големи домакински уреди; 2. Малки домакински уреди; 3. Информационно-технологични и телекомуникационни уреди; 4. Потребителски уреди; 5. Оборудване за осветяване; 6. Електрически и електронни инструменти; 7. Играчки, уреди за спорт и отдих; 10. Автомати. Категориите ЕЕО са изброени в приложение I към ДООВ.

                     (5)

                  Период на консултации
                  : от 21.8.2015 до 16.10.2015 г.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/
                     .

                     (7)

                        ОВ L 174, 1.7.2011 г., стр. 88.

    ---documentbreak---

               ПРИЛОЖЕНИЕ

               В приложение III към Директива 2011/65/ЕС точка 6, буква б) се заменя със следното:

                        „6, б)

                        Олово като легиращ елемент за сплави на алуминия с тегловно съдържание на олово до 0,4 %

                        Изтича на:

                        21 юли 2021 г. за категории 8 и 9, различни от медицински изделия за инвитро диагностика и промишлени прибори за контрол и управление;

                        21 юли 2023 г. за категория 8 — медицински изделия за инвитро диагностика;

                        21 юли 2024 г. за категория 9 — промишлени прибори за контрол и управление, и за категория 11.

                        6, б) - I

                        Олово като легиращ елемент за сплави на алуминия с тегловно съдържание на олово до 0,4 %, произтичащо от рециклирането на оловосъдържащи отломки от алуминий

                        Изтича на 21 юли 2021 г. за категории 1—7 и 10.

                        6, б) - II

                        Олово като легиращ елемент за сплави на алуминия с тегловно съдържание на олово до 0,4 %

                        Изтича на  [три години след публикуването на делегираната директива в Официален вестник на Европейския съюз]  за категории 1—7 и 10.“


title: ДИРЕКТИВА ЗА ИЗПЪЛНЕНИЕ (ЕС) …/… НА КОМИСИЯТА за определяне на технически спецификации за предупредителните и сигналните оръжия съгласно Директива 91/477/ЕИО на Съвета относно контрола на придобиването и притежаването на оръжие

text:
               ДИРЕКТИВА ЗА ИЗПЪЛНЕНИЕ (ЕС) …/… НА КОМИСИЯТА

               от 16.1.2019 година

               за определяне на технически спецификации за предупредителните и сигналните оръжия съгласно Директива 91/477/ЕИО на Съвета относно контрола на придобиването и притежаването на оръжие

               (текст от значение за ЕИП)

               ЕВРОПЕЙСКАТА КОМИСИЯ,

               като взе предвид Договора за функционирането на Европейския съюз,

               като взе предвид Директива 91/477/ЕИО на Съвета от 18 юни 1991 г. относно контрола на придобиването и притежаването на оръжие
                  1
               , и по-специално член 10а, параграф 3 от нея,

               като има предвид, че:

               (1)В приложение I към Директива 91/477/ЕИО се предвижда, че предмети, които отговарят на определението за „огнестрелно оръжие“ от директивата, не се включват в това определение, ако са проектирани с цел подаване на тревога, сигнализация или животоспасяване и могат да се използват единствено за посочената цел.

               (2)Някои устройства, проектирани с цел подаване на тревога, сигнализация или животоспасяване, които понастоящем са налични на пазара, могат лесно да бъдат видоизменени в огнестрелни оръжия с използване на обикновени инструменти. Поради това, за да се считат за предупредително и сигнално оръжие за целите на Директива 91/477/ЕИО и да се избегне контролът, който се прилага по отношение на огнестрелните оръжия съгласно посочената директива, устройствата следва да са такива, че да не могат да бъдат изменяни чрез използване на обикновени инструменти, или пък да произвеждат изстрел или да стане възможно да бъдат видоизменени, така че да произвеждат изстрел с куршум или снаряд чрез действието на взривно вещество.

               (3)Спецификацията, описана в съображение 2, следва да бъде част от пакет от технически спецификации, които имат за цел съвкупно да гарантират, че дадено изделие няма да може да бъде видоизменено така, че да произвежда изстрел с куршум или снаряд чрез действието на взривно вещество. По-специално тъй като цевта на дадено устройство е от основно значение за превръщането на тези устройства в огнестрелни оръжия, тя следва да бъде такава, че да не може да бъде отстранявана или изменяна, без това да направи цялото устройство неизползваемо. Освен това следва да бъдат включени неотстраними препятствия в цевта, а патронникът и цевта следва да бъдат изместени, наклонени или разместени по такъв начин, че да се предотврати възможността от зареждане на боеприпаси и тяхното изстрелване посредством устройството.

               (4)С цел да се гарантира, че техническите спецификации за предупредителните и сигналните оръжия са подходящи за голямото разнообразие от съществуващи понастоящем предупредителни и сигнални оръжия, в определените в настоящата директива спецификации следва да бъдат взети предвид общоприетите международни стандарти и стойности за патрони и патронници за предупредителни и сигнални оръжия, и по-специално таблица VIII от Таблиците с размери на патрони и патронници (TDCC), изготвени от Постоянната международна комисия за проверка на лекото стрелково оръжие (CIP).

               (5)За да се предотврати възможността предупредителните и сигналните оръжия да бъдат лесно видоизменени в огнестрелни оръжия, държавите членки следва да гарантират, че оръжията, които се произвеждат или внасят в Съюза, се подлагат на проверки, за да се установи тяхното съответствие с техническите спецификации, определени в настоящата директива. Проверките могат да включват например проверка на различни модели или видове устройства или на отделни устройства, или пък и двете.

               (6)От държавите членки следва да се изиска да си предоставят взаимно при поискване информация относно резултатите от проведените от тях проверки на предупредителни и сигнални оръжия. За да се улесни този обмен на информация, от държавите членки следва да се изиска да определят най-малко един национален координатор, който да може да предоставя информация на другите държави членки.

               (7)С оглед улесняване на извършването на проверките на предупредителните и сигналните оръжия, от държавите членки следва да се изиска да си сътрудничат помежду си при тяхното извършване.

               (8)Настоящата директива не засяга член 3 от Директива 91/477/ЕИО.

               (9)В съответствие със Съвместната политическа декларация от 28 септември 2011 г. на държавите членки и на Комисията относно обяснителните документи
                  2
                държавите членки се задължават в обосновани случаи да прилагат към съобщението за своите мерки за транспониране един или повече документи, обясняващи връзката между компонентите на дадена директива и съответните елементи от националните инструменти за транспониране.

               (10)Мерките, предвидени в настоящата директива, са в съответствие със становището на комитета, създаден съгласно член 13б, параграф 1 от Директива 91/477/ЕИО,

               ПРИЕ НАСТОЯЩАТА ДИРЕКТИВА:

               Член 1
               Технически спецификации

               Държавите членки гарантират, че за да не се считат за огнестрелно оръжие съгласно Директива 91/477/ЕИО, устройствата с пълнител, които са проектирани само за изстрелване на халосни патрони, патрони с дразнещи вещества и други активни вещества или на пиротехнически сигнални изделия, се изисква да бъдат във всеки един момент в съответствие с техническите спецификации, определени в приложението към настоящата директива.

               Член 2
               Проверка на съответствието с техническите спецификации

               1.Държавите членки гарантират, че устройствата от вида, посочен в член 1, се подлагат на проверки, за да се определи съответствието им с техническите спецификации, посочени в приложението.

               2.Държавите членки си сътрудничат помежду си при извършването на проверките, посочени в параграф 1.

               Член 3
               Обмен на информация

               При поискване дадена държава членка предоставя на друга държава членка резултатите от проверките, извършени от нея в съответствие с член 2. За тази цел всяка държава членка определя най-малко един национален координатор, който да предоставя тези резултати, и съобщава данните за контакт с него на Комисията.

               Член 4
               Разпоредби относно транспонирането

               1.Държавите членки въвеждат в сила законовите, подзаконови и административни разпоредби, необходими, за да се съобразят с настоящата директива, най-късно до [до Службата за публикации: моля, въведете дата, която е 12 месеца след датата на публикуване на настоящата директива в Официален вестник на Европейския съюз]. Те незабавно информират Комисията за това.

               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

               2.Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

               Член 5
               Влизане в сила

               Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

               Член 6
               Адресати

               Адресати на настоящата директива са държавите членки.

               Съставено в Брюксел на 16.1.2019 година.

                     За Комисията

                     Председател
                     Jean-Claude JUNCKER

                     (1)

                        ОВ L 256, 13.9.1991 г., стр. 51.

                     (2)

                        ОВ C 369, 17.12.2011 г., стр. 14.

    ---documentbreak---

               ПРИЛОЖЕНИЕ

               Технически спецификации за устройствата, посочени в член 1

               1. Устройствата трябва да отговарят на следните изисквания:

               а)могат да изстрелват пиротехнически сигнални изделия само ако към дулото е прикрепена приставка;

               б)имат дълготрайно приспособление в устройството, което не позволява изстрелване на патрони, заредени с една или няколко твърди сачми, твърди куршуми или твърди снаряди;

               в)проектирани са за патрон, които фигурира в списъка и отговаря на размерите и другите стандарти, посочени в таблица VIII от Таблиците с размери на патрони и патронници (TDCC), изготвени от Постоянната международна комисия за проверка на лекото стрелково оръжие (CIP), така както посочената таблица се прилага в редакцията ѝ в сила към момента на приемане на настоящата директива.

               2. Устройствата не може да бъдат изменяни чрез използване на обикновени инструменти, за да произвеждат изстрел, или да стане възможно да бъдат видоизменени, така че да произвеждат изстрел с куршум или снаряд чрез действието на взривно вещество.

               3. Всички основни компоненти на устройствата са такива, че те не могат да бъдат монтирани или използвани като основни компоненти на огнестрелни оръжия.

               4. Цевите на устройствата не могат да бъдат отстранени или изменени без значително увреждане или унищожаване на устройството.

               5. В случай на устройства, чиято цев не надхвърля 30 cm или чиято обща дължина не надхвърля 60 cm, устройството включва неотстраними препятствия по протежение на цевта, така че да не е възможно преминаването на сачма, куршум или снаряд през цевта чрез действието на взривно вещество, и така че всяко свободно пространство, оставено на дулото, да е с дължина не по-голяма от 1 cm.

               6. В случай на устройства, които не попадат в обхвата на точка 5, устройството включва неотстраними препятствия по протежение на най-малко една трета от цевта, така че да не е възможно преминаването на сачма, куршум или снаряд през цевта чрез действието на взривно вещество, и така че всяко оставено при дулото свободно пространство да е с дължина не по-голяма от 1 cm.

               7. При всички случаи, независимо от това дали устройството попада в обхвата на точка 5 или на точка 6, първото препятствие в цевта се поставя възможно най-близо след патронника на устройството, като същевременно позволява изхвърлянето на газовете през изходните отвори.

               8. При устройствата, които са проектирани само за изстрелване на халосни патрони, посочените в точка 5 или в точка 6 препятствия блокират напълно цевта с изключение на един или повече изходни отвора за отвеждане на газовете под налягане. Освен това препятствията блокират напълно цевта по такъв начин, че да не може да се изстрелват газове от предната страна на устройството.

               9. Всички препятствия са постоянни и не могат да бъдат премахнати, без патронникът или цевта на устройството да бъдат разрушени.

               При устройствата, които са проектирани само за изстрелване на халосни патрони, препятствията са изцяло изработени от материал, който е устойчив на рязане, пробиване, разстъргване или шлифоване (или всеки подобен процес), и който е с минимална твърдост 700 HV 30 (в съответствие с изпитването на твърдост по Викерс).

               При устройствата, които не влизат в обхвата на втория абзац от настоящата точка, препятствията са изцяло изработени от материал, който е устойчив на рязане, пробиване, разстъргване или шлифоване (или всеки подобен процес), и който е с минимална твърдост 610 HV 30. Цевта може да има канал по протежението на оста си, който да позволява дразнещите вещества или другите активни вещества да бъдат изхвърляни от изделието.

               И в двата случая препятствията са такива, че да предотвратяват следното:

               а)създаването или разширяването на отвор в цевта по протежение на нейната ос;

               б)отстраняването на цевта, с изключение на случаите, когато областта на затворната рама и патронника на устройството е станала неизползваема в резултат на отстраняването, или когато целостта на изделието е нарушена до такава степен, че то не може да се използва като основа за огнестрелно оръжие без значителен ремонт или добавяне на компоненти.

               10. И патронникът, и цевта са изместени, наклонени или разместени по такъв начин, че да се предотврати възможността от зареждане на боеприпаси и тяхното изстрелване посредством устройството. Освен това, в случай на устройства от револверен тип:

               а)предните части на отворите на патронните гнезда в барабана са стеснени, за да се гарантира, че куршумите са блокирани в патронното гнездо;

               б)посочените отвори са изместени спрямо патронното гнездо.


title: ДЕЛЕГИРАНА ДИРЕКТИВА (ЕС) …/… НА КОМИСИЯТА за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в припой за запояване към машинно обработените дискови кондензатори за монтаж в проходни отвори и многослойните керамични кондензатори на основата на планарна матрица

text:
               ОБЯСНИТЕЛЕН МЕМОРАНДУМ

               1.КОНТЕКСТ НА ДЕЛЕГИРАНИЯ АКТ

               С цел привеждане в съответствие с техническия прогрес с настоящата делегирана директива на Комисията се изменя приложение III към Директива 2011/65/ЕС на Европейския парламент и на Съвета относно ограничението за употребата на определени опасни вещества в електрическото и електронното оборудване (преработена версия)
                  1
                (ДООВ 2), по отношение на освобождаването на специфични видове употреба на олово от съответното ограничение.

               С ДООВ 2 се ограничава употребата на определени опасни вещества в електрическото и електронното оборудване, както е предвидено в член 4 от нея. Тя влезе в сила на 21 юли 2011 г.

               Ограничените вещества са изброени в приложение II към ДООВ 2. Понастоящем са в сила ограниченията за оловото, живака, кадмия, шествалентния хром, полибромираните бифенили и полибромираните дифенилови етери, а ограниченията за бис(2-етилхексил)фталата (DEHP), бутилбензилфталата (BBP), дибутилфталата (DBP) и диизобутилфталата (DIBP) ще се прилагат от 22 юли 2019 г. или по-късно. В приложения III и IV към ДООВ 2 са изброени материалите и компонентите на електрическото и електронното оборудване (ЕЕО) за специфични видове употреба, освободени от ограничението за вещества по член 4, параграф 1 от ДООВ 2.

               В член 5 се предвижда адаптиране на съдържанието на приложения III и IV към научно-техническия прогрес (включване, подновяване, изменения и отнемане на право на освобождаване). Съгласно член 5, параграф 1, буква а) за включване на освобождавания в приложения III и IV трябва да се гарантира, че с това не се намалява степента на опазване на околната среда и на здравето, постановена с Регламент (ЕО) № 1907/2006
                  2
               , и че е изпълнено едно от следните условия: тяхното отстраняване или замяна посредством промени в проектирането или чрез материали и компоненти, които не изискват никакви материали или вещества, изброени в приложение II, е технически или научно неосъществимо; не са осигурени надеждни заместители; или общото отрицателно въздействие от замяната върху околната среда, здравето и безопасността на потребителите има вероятност да надхвърли общите ползи за тях.

               Освен това в член 5, параграф 1 се предвижда Европейската комисия да включва материали и компоненти от електрическо и електронно оборудване за специфични случаи на употреба в списъците, съдържащи се в приложения III и IV, посредством отделни делегирани актове в съответствие с член 20. В член 5, параграф 3 и приложение V са установени процедурите за подаване на заявления за предоставяне, подновяване или отнемане на право на освобождаване.

               2.КОНСУЛТАЦИИ ПРЕДИ ПРИЕМАНЕТО НА АКТА

               В съответствие с разпоредбите на член 5, параграф 3 и приложение V от момента на публикуването на ДООВ 2 Комисията е получила голям брой
                  3
                заявления от икономически оператори за предоставяне на нови освобождавания и за подновяване на съществуващи такива.

               Със сега действащото освобождаване по точка 24 от приложение III се разрешава използването на олово в припой за запояване към машинно обработените дискови кондензатори за монтаж в проходни отвори и многослойните керамични кондензатори на основата на планарна матрица. През януари 2015 г. Комисията получи едно заявление за подновяване на това освобождаване. Предишната дата на срока на действие на освобождаването по точка 24 за категориите 1—7 и 10 е 21 юли 2016 г.
                  4
                в съответствие с изискванията на ДООВ (член 5, параграф 5, втора алинея), но то продължава да се прилага, докато Комисията вземе решение по заявлението за подновяване.

               Във връзка с оценяването на заявлението за освобождаване Комисията започна проучване, за да се проведе необходимата научнотехническа оценка, включително осемседмична онлайн консултация
                  5
                със заинтересовани страни във формат със свободни отговори относно заявлението. В рамките на консултациите със заинтересованите страни беше получен един коментар.

               Окончателният доклад с оценката на заявлението бе публикуван
                  6
                и заинтересованите страни бяха съответно уведомени.

               Впоследствие Комисията проведе консултация с експертната група на държавите членки за делегираните актове по ДООВ 2 по време на срещата на експерти на 15 декември 2016 г., която включваше и презентации от засегнатите в най-голяма степен заявители и заинтересовани страни. Експертите се съгласиха с проекта, представен от Комисията, с голямо мнозинство на отсъстващи членове или с мълчаливо съгласие. В съответствие с Насоките за по-добро регулиране проектът на делегираната директива беше публикуван на портала „По-добро регулиране“ за четириседмичен период за събиране на отзиви от широката общественост. Беше получен един коментар, подкрепящ проекта на акт. Всички необходими стъпки, свързани с освобождаванията от ограничението за вещества съгласно член 5, параграфи 3—7, са изпълнени. Поради големия брой едновременни искания за освобождаване и свързани с тях административни изисквания при процедурата за вземане на решение от Комисията бяха приложени други крайни срокове съгласно член 5, параграф 5. Съветът и Европейският парламент бяха уведомени за всички дейности.

               В заключителния доклад беше подчертана по-специално следната техническа информация и оценка:

               Дисковите кондензатори и кондензаторите на основата на планарна матрица са производни на многослойните керамични кондензатори със срещуположни изводи към външната периферия и вътрешния диаметър на отвори, пробити през керамичния корпус. Това са специализирани кондензатори, използвани във филтри за електромагнитни смущения и съединители с филтри за приложения от висок клас, когато премахването на електрически смущения е от решаващо значение. Типични приложения за модули, включващи тези елементи, са професионално звукотехническо оборудване, морско наблюдение и системи за видеонаблюдение.

               В приложението провеждащите сигнала проходни изводи преминават през керамичния елемент и са свързани с вътрешния канал за механична и електрическа връзка. Тази връзка трябва да има ниско електрическо съпротивление и индуктивност за оптимални резултати, тъй като високото съпротивление/индуктивност потискат протичането на високочестотни съставки на тока  към земя през филтриращия кондензатор. Традиционно тази връзка се изготвя с оловен припой, тъй като безоловните припои причиняват пукнатини в керамичния елемент. Съдържащите олово припои осигуряват комбинация от подходяща температура на топене и пластичност. Пластичността на този припой избягва пропукване на керамичния слой по време на запояване и след него, дължащо се на термично несъответствие между керамичния кондензатор и медния извод.

               Понастоящем замяната на оловото в припоите е практически неосъществима от научна и техническа гледна точка.

               Резултатите от оценката за категориите 1—7 и 10 показват, че заявлението за освобождаване във връзка с точка 24, буква а) от приложение ІІІ отговаря на най-малко един от относимите критерии, посочени в член 5, параграф 1, буква а). Тъй като за съответните приложения понастоящем няма достатъчно надеждни алтернативи, нито вероятност такива алтернативи скоро да бъдат пуснати на пазара, срок на действие до 21 юли 2021 г. е обоснован; тъй като все още няма надеждни заместители, за този период не трябва да се очаква никакво отрицателно социално-икономическото въздействие от замяна. Не се очаква предоставеният срок на действие да има неблагоприятни последици за иновациите. За категориите, различни от категории 1—7 и 10, съществуващото освобождаване продължава да бъде валидно през посочените в член 5, параграф 2 срокове на действие. Това специфично освобождаване не води до намаляване на степента на опазване на околната среда и на здравето, постановена с Регламент (ЕО) № 1907/2006 (REACH), в съответствие с член 5 от Директива 2011/65/ЕС.

               3.ПРАВНИ ЕЛЕМЕНТИ НА ДЕЛЕГИРАНИЯ АКТ

               Делегираната директива предоставя освобождаване от ограниченията по член 4, параграф 1 относно употребата на олово в специфични приложения, което следва да бъде включено в списъка в приложение III към Директива 2011/65/ЕС.

               Инструментът е делегирана директива съгласно предвиденото в Директива 2011/65/ЕС и по-специално — за спазване на относимите изисквания в член 5, параграф 1, буква а) от нея.

               Целта на делегираната директива е да допринесе за защитата на човешкото здраве и на околната среда и за сближаване на разпоредбите за функционирането на вътрешния пазар в областта на електрическото и електронното оборудване, като за специфични приложения се разрешава употребата на иначе забранени вещества, в съответствие с разпоредбите на ДООВ 2 и при установените в нея условия, както и в съответствие с установената в нея процедура за адаптиране на приложения III и IV към научно-техническия напредък.

               В съответствие с принципа на пропорционалност мярката не надхвърля необходимото за постигане на нейната цел.

               Предложението няма отражение върху бюджета на ЕС.

               ДЕЛЕГИРАНА ДИРЕКТИВА (ЕС) …/… НА КОМИСИЯТА

               от 27.2.2018 година

               за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в припой за запояване към машинно обработените дискови кондензатори за монтаж в проходни отвори и многослойните керамични кондензатори на основата на планарна матрица

               (текст от значение за ЕИП)

               ЕВРОПЕЙСКАТА КОМИСИЯ,

               като взе предвид Договора за функционирането на Европейския съюз,

               като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване
                  7
               , и по-специално член 5, параграф 1, буква а) от нея,

               като има предвид, че:

               1)
                     Съгласно Директива 2011/65/ЕС  държавите членки са длъжни да гарантират, че електрическо и електронно оборудване, което е пуснато на пазара, не съдържа олово.

               2)
                     Съгласно точка 24 от приложение III към Директива 2011/65/ЕС до 21 юли 2016 г. се разрешава използването на олово в припой за запояване към машинно обработените дискови кондензатори за монтаж в проходни отвори и многослойните керамични кондензатори на основата на планарна матрица. Комисията получи заявление за подновяване на освобождаването за категориите 1—7 и 10 преди 21 януари 2015 г. в съответствие с член 5, параграф 5 от Директива 2011/65/ЕС.

               3)
                     Дисковите кондензатори и кондензаторите на основата на планарна матрица са производни на многослойните керамични кондензатори. Това са специализирани кондензатори, използвани във филтри за електромагнитни смущения и съединители с филтри за приложения от висок клас, когато премахването на електрически смущения е от решаващо значение. Типични приложения за модули, включващи тези елементи, са професионално звукотехническо оборудване, морско наблюдение и системи за видеонаблюдение.

               4)
                     Съдържащите олово припои, които се използват в дискови кондензатори и кондензатори на основата на планарна матрица, осигуряват комбинация от подходяща температура на топене и пластичност. Пластичността на този припой избягва пропукване на керамичния слой по време на запояване и след него, дължащо се на термично несъответствие между керамичния кондензатор и медния извод.

               5)
                     Понастоящем замяната на оловото е практически неосъществима от научна и техническа гледна точка.

               6)
                     Тъй като за съответните приложения от категории 1—7 и 10 няма достатъчно надеждни алтернативи, нито вероятност такива алтернативи да бъдат пуснати на пазара в близко бъдеще, срокът на действие до 21 юли 2021 г. е обоснован. За категориите, различни от категории 1—7 и 10, съществуващото освобождаване е валидно през сроковете на действие, посочени в член 5, параграф 2, втора алинея от Директива 2011/65/ЕС.

               7)
                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

               Член 1

               Приложение III към Директива 2011/65/ЕС се изменя в съответствие с приложението към настоящата директива.

               Член 2

               1.Държавите членки приемат и публикуват не по-късно от [последния ден на 12-ия месец след датата на влизане в сила на настоящата директива] законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.

               Те прилагат тези разпоредби, считано от [последния ден на 12-ия месец след датата на влизане в сила на настоящата директива + 1 ден].

               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.

               2.Държавите членки съобщават на Комисията текста на основните разпоредби от националното законодателство, които приемат в областта, уредена с настоящата директива.

               Член 3

               Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

               Член 4

               Адресати на настоящата директива са държавите членки.

               Съставено в Брюксел на 27.2.2018 година.

                     За Комисията

                     Председател
                     Jean-Claude JUNCKER

                     (1)

                        ОВ L 174, 1.7.2011 г., стр. 88.

                     (2)

                        ОВ L 396, 30.12.2006 г., стр. 1.

                     (3)

                        Списъкът е на разположение на адрес:
                  http://ec.europa.eu/environment/waste/rohs_eee/adaptation_en.htm

                     (4)

                        Тези категории са: 1. Големи домакински уреди; 2. Малки домакински уреди; 3. Информационно-технологични и телекомуникационни уреди; 4. Потребителски уреди; 5. Оборудване за осветяване; 6. Електрически и електронни инструменти; 7. Играчки, уреди за спорт и отдих; 10. Автомати. Категориите ЕЕО са изброени в приложение I към ДООВ.

                     (5)

                  Период на консултации
                  : от 21.8.2015 г. до 16.10.2015 г.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        ОВ L 174, 1.7.2011 г., стр. 88.

    ---documentbreak---

               ПРИЛОЖЕНИЕ

               В приложение III към Директива 2011/65/ЕС точка 24 се заменя със следното:

                        „24

                        Олово в припой за запояване към машинно обработените дискови кондензатори за монтаж в проходни отвори и многослойните керамични кондензатори на основата на планарна матрица

                        Изтича на:

                        21 юли 2021 г. за категории 1—7 и 10;

                        21 юли 2021 г. за категории 8 и 9, различни от медицински изделия за инвитро диагностика и промишлени прибори за контрол и управление;

                        21 юли 2023 г. за категория 8 — медицински изделия за инвитро диагностика;

                        21 юли 2024 г. за категория 9 — промишлени прибори за контрол и управление, и за категория 11.“


title: ДЕЛЕГИРАНА ДИРЕКТИВА (ЕС) …/… НА КОМИСИЯТА за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в тример-потенциометри на основата на металокерамика (кермет)

text:
               ОБЯСНИТЕЛЕН МЕМОРАНДУМ

               1.КОНТЕКСТ НА ДЕЛЕГИРАНИЯ АКТ

               С цел привеждане в съответствие с техническия прогрес с настоящата делегирана директива на Комисията се изменя приложение III към Директива 2011/65/ЕС на Европейския парламент и на Съвета относно ограничението за употребата на определени опасни вещества в електрическото и електронното оборудване (преработена версия)
                  1
                (ДООВ 2), по отношение на освобождаването на специфични видове употреба на олово от съответното ограничение.

               С ДООВ 2 се ограничава употребата на определени опасни вещества в електрическото и електронното оборудване, както е предвидено в член 4 от нея. Тя влезе в сила на 21 юли 2011 г.

               Ограничените вещества са изброени в приложение II към ДООВ 2. Понастоящем са в сила ограниченията за оловото, живака, кадмия, шествалентния хром, полибромираните бифенили и полибромираните дифенилови етери, а ограниченията за бис(2-етилхексил)фталата (DEHP), бутилбензилфталата (BBP), дибутилфталата (DBP) и диизобутилфталата (DIBP) ще се прилагат от 22 юли 2019 г. или по-късно. В приложения III и IV към ДООВ 2 са изброени материалите и компонентите на електрическото и електронното оборудване (ЕЕО) за специфични видове употреба, освободени от ограничението за вещества по член 4, параграф 1 от ДООВ 2.

               В член 5 се предвижда адаптиране на съдържанието на приложения III и IV към научно-техническия прогрес (включване, подновяване, изменения и отнемане на право на освобождаване). Съгласно член 5, параграф 1, буква а) за включване на освобождавания в приложения III и IV трябва да се гарантира, че с това не се намалява степента на опазване на околната среда и на здравето, постановена с Регламент (ЕО) № 1907/2006
                  2
               , и че е изпълнено едно от следните условия: тяхното отстраняване или замяна посредством промени в проектирането или чрез материали и компоненти, които не изискват никакви материали или вещества, изброени в приложение II, е технически или научно неосъществимо; не са осигурени надеждни заместители; или общото отрицателно въздействие от замяната върху околната среда, здравето и безопасността на потребителите има вероятност да надхвърли общите ползи за тях.

               Освен това в член 5, параграф 1 се предвижда Европейската комисия да включва материали и компоненти от електрическо и електронно оборудване за специфични случаи на употреба в списъците, съдържащи се в приложения III и IV, посредством отделни делегирани актове в съответствие с член 20. В член 5, параграф 3 и приложение V са установени процедурите за подаване на заявления за предоставяне, подновяване или отнемане на право на освобождаване.

               2.КОНСУЛТАЦИИ ПРЕДИ ПРИЕМАНЕТО НА АКТА

               В съответствие с разпоредбите на член 5, параграф 3 и приложение V от момента на публикуването на ДООВ 2 Комисията е получила голям брой
                  3
                заявления от икономически оператори за предоставяне на нови освобождавания и за подновяване на съществуващи такива.

               Със сега действащото освобождаване по точка 34 от приложение III се разрешава използването на олово в тример-потенциометри на основата на металокерамика (кермет). През януари 2015 г. Комисията получи едно заявление за подновяване на това освобождаване. Предишната дата на срока на действие на освобождаването по точка 34 за категориите 1—7 и 10 е 21 юли 2016 г.
                  4
                в съответствие с изискванията на ДООВ (член 5, параграф 5, втора алинея), но то продължава да се прилага, докато Комисията вземе решение по заявлението за подновяване.

               Във връзка с оценяването на заявлението за освобождаване Комисията започна проучване, за да се проведе необходимата научнотехническа оценка, включително осемседмична онлайн консултация
                  5
                със заинтересовани страни във формат със свободни отговори относно заявлението. В рамките на консултациите със заинтересованите страни бяха получени два коментара.

               Окончателният доклад с оценката на заявлението бе публикуван
                  6
                и заинтересованите страни бяха съответно уведомени.

               Впоследствие Комисията проведе консултация с експертната група на държавите членки за делегираните актове по ДООВ 2 по време на срещата на експерти на 15 декември 2016 г., която включваше и презентации от засегнатите в най-голяма степен заявители и заинтересовани страни. Експертите се съгласиха с проекта, представен от Комисията, с голямо мнозинство на отсъстващи членове или с мълчаливо съгласие. В съответствие с Насоките за по-добро регулиране проектът на делегираната директива беше публикуван на портала „По-добро регулиране“ за четириседмичен период за събиране на отзиви от широката общественост. Бяха получени два коментара, като и двата подкрепяха проекта на акт. Всички необходими стъпки, свързани с освобождаванията от ограничението за вещества съгласно член 5, параграфи 3—7, са изпълнени. Поради големия брой едновременни искания за освобождаване и свързани с тях административни изисквания при процедурата за вземане на решение от Комисията бяха приложени други крайни срокове съгласно член 5, параграф 5. Съветът и Европейският парламент бяха уведомени за всички дейности.

               В заключителния доклад беше подчертана по-специално следната техническа информация и оценка:

               Тример-потенциометрите са променливи съпротивления, които работят с плъзгач за регулиране на съпротивлението на веригата. Те се прилагат в широка гама от продукти, като например аудиовизуално оборудване, комуникационно оборудване, играчки и измервателни уреди, електрически домакински уреди. Те съдържат олово като оловен оксид в съпротивителни мастила, където то действа като свързващ агент.

               Понастоящем не съществуват надеждни безоловни алтернативи, така че замяната на оловото все още е практически неосъществима от научна и техническа гледна точка.

               Резултатите от оценката за категориите 1—7 и 10 показват, че заявлението за освобождаване във връзка с точка 34 от приложение ІІІ отговаря на най-малко един от относимите критерии, посочени в член 5, параграф 1, буква а). Тъй като за съответните приложения понастоящем няма достатъчно надеждни алтернативи, нито вероятност такива алтернативи скоро да бъдат пуснати на пазара, срокът на действие до 21 юли 2021 г. е обоснован; тъй като все още няма надеждни заместители, за този период не трябва да се очаква никакво отрицателно социално-икономическото въздействие от замяна. Не се очаква предоставеният срок на действие да има неблагоприятни последици за иновациите. За категориите, различни от категории 1—7 и 10, съществуващото освобождаване продължава да бъде валидно през посочените в член 5, параграф 2 срокове на действие. Това специфично освобождаване не води до намаляване на степента на опазване на околната среда и на здравето, постановена с Регламент (ЕО) № 1907/2006 (REACH), в съответствие с член 5 от Директива 2011/65/ЕС.

               3.ПРАВНИ ЕЛЕМЕНТИ НА ДЕЛЕГИРАНИЯ АКТ

               Делегираната директива предоставя освобождаване от ограниченията по член 4, параграф 1 относно употребата на олово в специфични приложения, което следва да бъде включено в списъка в приложение III към Директива 2011/65/ЕС.

               Инструментът е делегирана директива съгласно предвиденото в Директива 2011/65/ЕС и по-специално — за спазване на относимите изисквания в член 5, параграф 1, буква а) от нея.

               Целта на делегираната директива е да допринесе за защитата на човешкото здраве и на околната среда и за сближаване на разпоредбите за функционирането на вътрешния пазар в областта на електрическото и електронното оборудване, като за специфични приложения се разрешава употребата на иначе забранени вещества, в съответствие с разпоредбите на ДООВ 2 и при установените в нея условия, както и в съответствие с установената в нея процедура за адаптиране на приложения III и IV към научно-техническия напредък.

               В съответствие с принципа на пропорционалност мярката не надхвърля необходимото за постигане на нейната цел.

               Предложението няма отражение върху бюджета на ЕС.

               ДЕЛЕГИРАНА ДИРЕКТИВА (ЕС) …/… НА КОМИСИЯТА

               от 27.2.2018 година

               за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в тример-потенциометри на основата на металокерамика (кермет)

               (текст от значение за ЕИП)

               ЕВРОПЕЙСКАТА КОМИСИЯ,

               като взе предвид Договора за функционирането на Европейския съюз,

               като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване
                  7
               , и по-специално член 5, параграф 1, буква а) от нея,

               като има предвид, че:

               1)
                     Съгласно Директива 2011/65/ЕС  държавите членки са длъжни да гарантират, че електрическо и електронно оборудване, което е пуснато на пазара, не съдържа олово.

               2)
                     Съгласно точка 34 от приложение III към Директива 2011/65/ЕС използването на олово в тример-потенциометри на основата на металокерамика (кермет) се освобождава от ограничението за употреба до 21 юли 2016 г. Комисията получи заявление за подновяване на освобождаването за категориите 1—7 и 10 преди 21 януари 2015 г. в съответствие с член 5, параграф 5 от Директива 2011/65/ЕС.

               3)
                     Тример-потенциометрите са променливи съпротивления, които работят с плъзгач за регулиране на съпротивлението на веригата. Те се прилагат в широка гама от продукти, като например аудиовизуално оборудване, комуникационно оборудване, играчки и измервателни уреди, електрически домакински уреди. Те съдържат олово като оловен оксид в съпротивителни мастила, където то действа като свързващ агент.

               4)
                     Понастоящем не съществуват надеждни безоловни алтернативи, така че замяната на оловото все още е практически неосъществима от научна и техническа гледна точка.

               5)
                     Тъй като за съответните приложения от категории 1—7 и 10 няма достатъчно надеждни алтернативи на пазара, нито вероятност такива алтернативи да бъдат пуснати на пазара в близко бъдеще, срокът на действие до 21 юли 2021 г. е обоснован. За категориите, различни от категории 1—7 и 10, съществуващото освобождаване е валидно през сроковете на действие, посочени в член 5, параграф 2, втора алинея от Директива 2011/65/ЕС.

               6)
                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

               Член 1

               Приложение III към Директива 2011/65/ЕС се изменя в съответствие с приложението към настоящата директива.

               Член 2

               1.Държавите членки приемат и публикуват не по-късно от [последния ден на 12-ия месец след датата на влизане в сила на настоящата директива] законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.

               Те прилагат тези разпоредби, считано от [последния ден на 12-ия месец след датата на влизане в сила на настоящата директива + 1 ден].

               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.

               2.Държавите членки съобщават на Комисията текста на основните разпоредби от националното законодателство, които приемат в областта, уредена с настоящата директива.

               Член 3

               Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

               Член 4

               Адресати на настоящата директива са държавите членки.

               Съставено в Брюксел на 27.2.2018 година.

                     За Комисията

                     Председател
                     Jean-Claude JUNCKER

                     (1)

                        ОВ L 174, 1.7.2011 г., стр. 88.

                     (2)

                        ОВ L 396, 30.12.2006 г., стр. 1.

                     (3)

                        Списъкът е на разположение на адрес:
                  http://ec.europa.eu/environment/waste/rohs_eee/adaptation_en.htm

                     (4)

                        Тези категории са: 1. Големи домакински уреди; 2. Малки домакински уреди; 3. Информационно-технологични и телекомуникационни уреди; 4. Потребителски уреди; 5. Оборудване за осветяване; 6. Електрически и електронни инструменти; 7. Играчки, уреди за спорт и отдих; 10. Автомати. Категориите ЕЕО са изброени в приложение I към ДООВ.

                     (5)

                  Период на консултации
                  : от 21.8.2015 до 16.10.2015 г.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        ОВ L 174, 1.7.2011 г., стр. 88.

    ---documentbreak---

               ПРИЛОЖЕНИЕ

               В приложение III към Директива 2011/65/ЕС точка 34 се заменя със следното:

                        „34

                        Олово в тример-потенциометри на основата на металокерамика (кермет)

                        Прилага се за всички категории; изтича на:

                        21 юли 2021 г. за категории 1—7 и 10;

                        21 юли 2021 г. за категории 8 и 9, различни от медицински изделия за инвитро диагностика и промишлени прибори за контрол и управление;

                        21 юли 2023 г. за категория 8 — медицински изделия за инвитро диагностика;

                        21 юли 2024 г. за категория 9 — промишлени прибори за контрол и управление, и за категория 11.“


title: ДЕЛЕГИРАНА ДИРЕКТИВА (ЕС) …/… НА КОМИСИЯТА за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в припой за висока температура на топене

text:
               ОБЯСНИТЕЛЕН МЕМОРАНДУМ

               1.КОНТЕКСТ НА ДЕЛЕГИРАНИЯ АКТ

               С цел привеждане в съответствие с техническия прогрес с настоящата делегирана директива на Комисията се изменя приложение III към Директива 2011/65/ЕС на Европейския парламент и на Съвета относно ограничението за употребата на определени опасни вещества в електрическото и електронното оборудване (преработена версия)
                  1
                (ДООВ 2), по отношение на освобождаването на специфични видове употреба на олово от съответното ограничение.

               С ДООВ 2 се ограничава употребата на определени опасни вещества в електрическото и електронното оборудване, както е предвидено в член 4 от нея. Тя влезе в сила на 21 юли 2011 г.

               Ограничените вещества са изброени в приложение II към ДООВ 2. Понастоящем са в сила ограниченията за оловото, живака, кадмия, шествалентния хром, полибромираните бифенили и полибромираните дифенилови етери, а ограниченията за бис(2-етилхексил)фталата (DEHP), бутилбензилфталата (BBP), дибутилфталата (DBP) и диизобутилфталата (DIBP) ще се прилагат от 22 юли 2019 г. или по-късно. В приложения III и IV към ДООВ 2 са изброени материалите и компонентите на електрическото и електронното оборудване (ЕЕО) за специфични видове употреба, освободени от ограничението за вещества по член 4, параграф 1 от ДООВ 2.

               В член 5 се предвижда адаптиране на съдържанието на приложения III и IV към научно-техническия прогрес (включване, подновяване, изменения и отнемане на право на освобождаване). Съгласно член 5, параграф 1, буква а) за включване на освобождавания в приложения III и IV трябва да се гарантира, че с това не се намалява степента на опазване на околната среда и на здравето, постановена с Регламент (ЕО) № 1907/2006
                  2
               , и че е изпълнено едно от следните условия: тяхното отстраняване или замяна посредством промени в проектирането или чрез материали и компоненти, които не изискват никакви материали или вещества, изброени в приложение II, е технически или научно неосъществимо; не са осигурени надеждни заместители; или общото отрицателно въздействие от замяната върху околната среда, здравето и безопасността на потребителите има вероятност да надхвърли общите ползи за тях.

               Освен това в член 5, параграф 1 се предвижда Европейската комисия да включва материали и компоненти от електрическо и електронно оборудване за специфични случаи на употреба в списъците, съдържащи се в приложения III и IV, посредством отделни делегирани актове в съответствие с член 20. В член 5, параграф 3 и приложение V са установени процедурите за подаване на заявления за предоставяне, подновяване или отнемане на право на освобождаване.

               2.КОНСУЛТАЦИИ ПРЕДИ ПРИЕМАНЕТО НА АКТА

               В съответствие с разпоредбите на член 5, параграф 3 и приложение V от момента на публикуването на ДООВ 2 Комисията е получила голям брой
                  3
                заявления от икономически оператори за предоставяне на нови освобождавания и за подновяване на съществуващи такива.

               Със сега действащото освобождаване по точка 7, буква а) от приложение III се разрешава използването на олово в припой за висока температура на топене (т.е. сплави на оловото с 85 % или повече тегловно съдържание на олово). През ноември и декември 2014 г. и януари 2015 г. Комисията получи шест заявления за подновяване на това освобождаване. Предишната дата на срока на действие на освобождаването по точка 7, буква а) за категориите 1—7 и 10 е 21 юли 2016 г.
                  4
                в съответствие с изискванията на ДООВ (член 5, параграф 5, втора алинея), но то продължава да се прилага, докато Комисията вземе решение по заявлението за подновяване.

               Във връзка с оценяването на заявлението за освобождаване Комисията започна проучване, за да се проведе необходимата научнотехническа оценка, включително осемседмична онлайн консултация
                  5
                със заинтересовани страни във формат със свободни отговори относно заявлението. В рамките на консултациите със заинтересованите страни бяха получени пет коментара.

               Окончателният доклад с оценката на заявлението бе публикуван
                  6
                и заинтересованите страни бяха съответно уведомени.

               Впоследствие Комисията проведе консултация с експертната група на държавите членки за делегираните актове по ДООВ 2 по време на срещата на експерти на 15 декември 2016 г., която включваше и презентации от засегнатите в най-голяма степен заявители и заинтересовани страни. Експертите се съгласиха с проекта, представен от Комисията, с голямо мнозинство на отсъстващи членове или с мълчаливо съгласие. В съответствие с Насоките за по-добро регулиране проектът на делегираната директива беше публикуван на портала „По-добро регулиране“ за четириседмичен период за събиране на отзиви от широката общественост. Бяха получени два коментара, като и двата подкрепяха проекта на акт. Всички необходими стъпки, свързани с освобождаванията от ограничението за вещества съгласно член 5, параграфи 3—7, са изпълнени. Поради големия брой едновременни искания за освобождаване и свързани с тях административни изисквания при процедурата за вземане на решение от Комисията бяха приложени други крайни срокове съгласно член 5, параграф 5. Съветът и Европейският парламент бяха уведомени за всички дейности.

               В заключителния доклад беше подчертана по-специално следната техническа информация и оценка:

               Оловото придава на припоя свойства от решаващо значение, като висока точка на топене, електропроводимост, топлопроводност, пластичност, корозионна устойчивост, подходящо окисляване и мокреща способност. Тези свойства са присъщи на оловото — това е единственият известен химичен елемент, който може да придаде комбинацията от тези свойства.

               Понастоящем заместването или отстраняването на оловото в припой за висока температура на топене е все още практически невъзможно от научна или техническа гледна точка. На настоящия етап не е възможно също така да се стесни обхватът на освобождаването поради голямото разнообразие на съответните заявления.

               Резултатите от оценката за категориите 1—7 и 10 показват, че заявлението за освобождаване във връзка с точка 7, буква а) от приложение ІІІ отговаря на най-малко един от относимите критерии, посочени в член 5, параграф 1, буква а). Тъй като за съответните приложения понастоящем няма надеждни алтернативи или вероятност такива алтернативи скоро да бъдат пуснати на пазара, подновяването на освобождаването със срок на действие до 21 юли 2021 г. е оправдано; тъй като все още няма надеждни заместители, за този период не трябва да се очаква никакво отрицателно социално-икономическото въздействие от замяна. Също така не се очаква предоставеният срок на действие да окаже отрицателно въздействие върху иновациите, като същевременно несъществено разделяне на формулировката и по-кратък срок може да доведат до ненужна административна тежест за промишлеността. С цел да се избегне припокриване на обхватите на освобождаванията в приложение III, в предложената формулировка се изяснява, че заявленията, обхванати от освобождаването по точка 24, се изключват от освобождаването по точка 7, буква а).

               За категориите, различни от категории 1—7 и 10, съществуващото освобождаване продължава да бъде валидно през посочените в член 5, параграф 2 срокове на действие. Това специфично освобождаване не води до намаляване на степента на опазване на околната среда и на здравето, постановена с Регламент (ЕО) № 1907/2006 (REACH), в съответствие с член 5 от Директива 2011/65/ЕС.

               3.ПРАВНИ ЕЛЕМЕНТИ НА ДЕЛЕГИРАНИЯ АКТ

               Делегираната директива предоставя освобождаване от ограниченията по член 4, параграф 1 относно употребата на олово в специфични приложения, което следва да бъде включено в списъка в приложение III към Директива 2011/65/ЕС.

               Инструментът е делегирана директива съгласно предвиденото в Директива 2011/65/ЕС и по-специално — за спазване на относимите изисквания в член 5, параграф 1, буква а) от нея.

               Целта на делегираната директива е да допринесе за защитата на човешкото здраве и на околната среда и за сближаване на разпоредбите за функционирането на вътрешния пазар в областта на електрическото и електронното оборудване, като за специфични приложения се разрешава употребата на иначе забранени вещества, в съответствие с разпоредбите на ДООВ 2 и при установените в нея условия, както и в съответствие с установената в нея процедура за адаптиране на приложения III и IV към научно-техническия напредък.

               В съответствие с принципа на пропорционалност мярката не надхвърля необходимото за постигане на нейната цел.

               Предложението няма отражение върху бюджета на ЕС.

               ДЕЛЕГИРАНА ДИРЕКТИВА (ЕС) …/… НА КОМИСИЯТА

               от 1.3.2018 година

               за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в припой за висока температура на топене

               (текст от значение за ЕИП)

               ЕВРОПЕЙСКАТА КОМИСИЯ,

               като взе предвид Договора за функционирането на Европейския съюз,

               като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване
                  7
               , и по-специално член 5, параграф 1, буква а) от нея,

               като има предвид, че:

               1)
                     Съгласно Директива 2011/65/ЕС  държавите членки са длъжни да гарантират, че електрическо и електронно оборудване, което е пуснато на пазара, не съдържа олово.

               2)
                     С настоящото освобождаване по точка 7, буква а) от приложение III към Директива 2011/65/ЕС се разрешава използването на олово в припой за висока температура на топене (т.е. сплави на оловото с 85 % или повече тегловно съдържание на олово) до 21 юли 2016 г. Комисията получи заявление за подновяване на освобождаването за категориите 1—7 и 10 преди 21 януари 2015 г. в съответствие с член 5 параграф 5 от Директива 2011/65/ЕС.

               3)
                     Оловото придава на припоя свойства от решаващо значение, като висока точка на топене, електропроводимост, топлопроводност, пластичност, корозионна устойчивост, подходящо окисляване и мокреща способност.

               4)
                     Понастоящем заместването или отстраняването на оловото в припой за висока температура на топене е все още практически невъзможно от научна или техническа гледна точка. Също така на настоящия етап не е възможно обхватът на освобождаването да се стесни поради голямото разнообразие на съответните приложения.

               5)
                     Тъй като за съответните приложения от категории 1—7 и 10 понастоящем няма достатъчно надеждни алтернативи или вероятност такива алтернативи да бъдат пуснати на пазара в близко бъдеще, подновяването на освобождаването със срок на действие до 21 юли 2021 г. е обосновано, като несъществено разделяне на формулировката и по-кратък срок може да доведат до ненужна административна тежест за промишлеността. С цел да се избегне припокриване на обхватите на освобождаванията в приложение III към Директива 2011/65/ЕС, в предложената формулировка се изяснява, че приложения, обхванати от освобождаването по точка 24 (припой за запояване към машинно обработените дискови кондензатори за монтаж в проходни отвори и многослойните керамични кондензатори на основата на планарна матрица), се изключват от освобождаването по точка 7, буква а). За категориите, различни от категории 1—7 и 10, съществуващото освобождаване е валидно през сроковете на действие, посочени в член 5, параграф 2, втора алинея от Директива 2011/65/ЕС.

               6)
                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

               Член 1

               Приложение III към Директива 2011/65/ЕС се изменя в съответствие с приложението към настоящата директива.

               Член 2

               1.Държавите членки приемат и публикуват не по-късно от [последния ден на 12-ия месец след датата на влизане в сила на настоящата директива] законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.

               Те прилагат тези разпоредби, считано от [последния ден на 12-ия месец след датата на влизане в сила на настоящата директива + 1 ден].

               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.

               2.Държавите членки съобщават на Комисията текста на основните разпоредби от националното законодателство, които приемат в областта, уредена с настоящата директива.

               Член 3

               Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

               Член 4

               Адресати на настоящата директива са държавите членки.

               Съставено в Брюксел на 1.3.2018 година.

                     За Комисията

                     Председател
                     Jean-Claude JUNCKER

                     (1)

                        ОВ L 174, 1.7.2011 г., стр. 88.

                     (2)

                        ОВ L 396, 30.12.2006 г., стр. 1.

                     (3)

                        Списъкът е на разположение на адрес:
                  http://ec.europa.eu/environment/waste/rohs_eee/adaptation_en.htm
                  .

                     (4)

                        Тези категории са: 1. Големи домакински уреди; 2. Малки домакински уреди; 3. Информационно-технологични и телекомуникационни уреди; 4. Потребителски уреди; 5. Оборудване за осветяване; 6. Електрически и електронни инструменти; 7. Играчки, уреди за спорт и отдих; 10. Автомати. Категориите ЕЕО са изброени в приложение I към ДООВ.

                     (5)

                  Период на консултации
                  : от 21.8.2015 до 16.10.2015 г.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/
                     .

                     (7)

                        ОВ L 174, 1.7.2011 г., стр. 88.

    ---documentbreak---

               ПРИЛОЖЕНИЕ

               В приложение III към Директива 2011/65/ЕС точка 7, буква а) се заменя със следното:

                        „7, а)

                        Олово в припой с висока температура на топене (т.е. сплави на оловото с 85 % или повече тегловно съдържание на олово)

                        Прилага се за категории 1—7 и 10 (с изключение на приложения, обхванати от точка 24 от настоящото приложение) и изтича на 21 юли 2021 г.

                        За категории 8 и 9, различни от медицински изделия за инвитро диагностика и промишлени прибори за контрол и управление, изтича на 21 юли 2021 г.

                        За категория 8 — медицински изделия за инвитро диагностика, изтича на 21 юли 2023 г.

                        За категория 9 — промишлени прибори за контрол и управление, и за категория 11 изтича на 21 юли 2024 г.“


title: ДЕЛЕГИРАНА ДИРЕКТИВА (ЕС) …/… НА КОМИСИЯТА за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване за някои електрически и електронни компоненти, съдържащи олово в стъклен или керамичен материал

text:
               ОБЯСНИТЕЛЕН МЕМОРАНДУМ

               1.КОНТЕКСТ НА ДЕЛЕГИРАНИЯ АКТ

               С цел привеждане в съответствие с техническия прогрес с настоящата делегирана директива на Комисията се изменя приложение III към Директива 2011/65/ЕС на Европейския парламент и на Съвета относно ограничението за употребата на определени опасни вещества в електрическото и електронното оборудване (преработена версия)
                  1
                (ДООВ 2), по отношение на освобождаването на специфични видове употреба на олово от съответното ограничение.

               С ДООВ 2 се ограничава употребата на определени опасни вещества в електрическото и електронното оборудване, както е предвидено в член 4 от нея. Тя влезе в сила на 21 юли 2011 г.

               Ограничените вещества са изброени в приложение II към ДООВ 2. Понастоящем са в сила ограниченията за оловото, живака, кадмия, шествалентния хром, полибромираните бифенили и полибромираните дифенилови етери, а ограниченията за бис(2-етилхексил)фталата (DEHP), бутилбензилфталата (BBP), дибутилфталата (DBP) и диизобутилфталата (DIBP) ще се прилагат от 22 юли 2019 г. или по-късно. В приложения III и IV към ДООВ 2 са изброени материалите и компонентите на електрическото и електронното оборудване (ЕЕО) за специфични видове употреба, освободени от ограничението за вещества по член 4, параграф 1 от ДООВ 2.

               В член 5 се предвижда адаптиране на съдържанието на приложения III и IV към научно-техническия прогрес (включване, подновяване, изменения и отнемане на право на освобождаване). Съгласно член 5, параграф 1, буква а) за включване на освобождавания в приложения III и IV трябва да се гарантира, че с това не се намалява степента на опазване на околната среда и на здравето, постановена с Регламент (ЕО) № 1907/2006
                  2
               , и че е изпълнено едно от следните условия: тяхното отстраняване или замяна посредством промени в проектирането или чрез материали и компоненти, които не изискват никакви материали или вещества, изброени в приложение II, е технически или научно неосъществимо; не са осигурени надеждни заместители; или общото отрицателно въздействие от замяната върху околната среда, здравето и безопасността на потребителите има вероятност да надхвърли общите ползи за тях.

               Освен това в член 5, параграф 1 се предвижда Европейската комисия да включва материали и компоненти от електрическо и електронно оборудване за специфични случаи на употреба в списъците, съдържащи се в приложения III и IV, посредством отделни делегирани актове в съответствие с член 20. В член 5, параграф 3 и приложение V са установени процедурите за подаване на заявления за предоставяне, подновяване или отнемане на право на освобождаване.

               2.КОНСУЛТАЦИИ ПРЕДИ ПРИЕМАНЕТО НА АКТА

               В съответствие с разпоредбите на член 5, параграф 3 и приложение V от момента на публикуването на ДООВ 2 Комисията е получила голям брой
                  3
                заявления от икономически оператори за предоставяне на нови освобождавания и за подновяване на съществуващи такива.

               Със сега действащото освобождаване по точка 7, буква в) - I от приложение III се разрешава използването на олово в eлектрически и електронни компоненти, съдържащи олово в стъклен или керамичен диелектрик, различен от керамичния диелектрик на кондензатори (например пиезоелектрични елементи) или в химични съединения, представляващи стъклена или керамична матрица. През декември 2014 г. и януари 2015 г. Комисията получи десет заявления за подновяване на това освобождаване. Предишната дата на срока на действие на освобождаването по точка 7, буква в) - I за категориите 1—7 и 10 е 21 юли 2016 г.
                  4
                в съответствие с изискванията на ДООВ (член 5, параграф 5, втора алинея), но то продължава да се прилага, докато Комисията вземе решение по заявлението за подновяване. Освен това през ноември 2014 г. Комисията получи заявление за ново освобождаване (заявление № 2015-1) за употреба на олово в тънкослойни електронни датчици като пироелектрични датчици или пиезоелектрични датчици, което е приложение, обхванато от точка 7, буква в) - I. По време на последвалите консултации със заинтересованите страни беше постигнато споразумение със заявителя да се направи оценка на заявлението за освобождаване № 2015-1 в по-широкия контекст на освобождаването по точка 7, буква в) - I.

               Във връзка с оценяването на заявлението за освобождаване Комисията започна проучване, за да се проведе необходимата научнотехническа оценка, включително осемседмична онлайн консултация
                  5
                със заинтересовани страни във формат със свободни отговори относно заявлението. В рамките на консултациите със заинтересованите страни бяха получени пет коментара.

               Окончателният доклад с оценката на заявлението бе публикуван
                  6
                и заинтересованите страни бяха съответно уведомени.

               Впоследствие Комисията проведе консултация с експертната група на държавите членки за делегираните актове по ДООВ 2 по време на срещата на експерти на 15 декември 2016 г., която включваше и презентации от засегнатите в най-голяма степен заявители и заинтересовани страни. Експертите се съгласиха с проекта, представен от Комисията, с голямо мнозинство на отсъстващи членове или с мълчаливо съгласие. В съответствие с Насоките за по-добро регулиране проектът на делегираната директива беше публикуван на портала „По-добро регулиране“ за четириседмичен период за събиране на отзиви от широката общественост. Бяха получени два коментара, като и двата подкрепяха проекта на акт. Всички необходими стъпки, свързани с освобождаванията от ограничението за вещества съгласно член 5, параграфи 3—7, са изпълнени. Поради големия брой едновременни искания за освобождаване и свързани с тях административни изисквания при процедурата за вземане на решение от Комисията бяха приложени други крайни срокове съгласно член 5, параграф 5. Съветът и Европейският парламент бяха уведомени за всички дейности.

               В заключителния доклад беше подчертана по-специално следната техническа информация и оценка:

               В керамични материали оловото придава особени диелектрични, пиезоелектрични, пироелектрични, сегнетоелектрични, полупроводникови и магнитни свойства в широк диапазон от температури, напрежения и/или честоти. В стъклени материали оловото придава ключови свойства, като например понижаване на температурите на топене и размекване, подобряване на обработваемостта чрез рязане, химична стабилност и други. Оловосъдържащите стъкла могат да се използват в широк спектър от приложения, включително за изолация, защита, устойчивост, съединяване или херметично запечатване.

               Понастоящем заместването или отстраняването на оловото в стъклени или керамични материали е все още практически невъзможно от научна или техническа гледна точка.

               Резултатите от оценката за категориите 1—7 и 10 показват, че заявлението за освобождаване във връзка с точка 7, буква в) - I от приложение ІІІ отговаря на най-малко един от относимите критерии, посочени в член 5, параграф 1, буква а). Тъй като за съответните приложения понастоящем няма надеждни алтернативи, нито вероятност такива алтернативи скоро да бъдат пуснати на пазара, подновяването на освобождаването със срок на действие до 21 юли 2021 г. е обосновано; тъй като все още няма надеждни заместители, за този период не трябва да се очаква никакво отрицателно социално-икономическото въздействие от замяна. Също така не се очаква предоставеният срок на действие да окаже отрицателно въздействие върху иновациите, като същевременно несъществено разделяне на формулировката и по-кратък срок може да доведат до ненужна административна тежест за промишлеността. С цел да се избегне припокриване на обхватите на освобождаванията в приложение III в предложената формулировка се изяснява, че приложенията, обхванати от освобождаването по точка 34, се изключват от освобождаването по точка 7, буква в) - I.

               За категориите, различни от категории 1—7 и 10, съществуващото освобождаване продължава да бъде валидно през посочените в член 5, параграф 2 срокове на действие. Това специфично освобождаване не води до намаляване на степента на опазване на околната среда и на здравето, постановена с Регламент (ЕО) № 1907/2006 (REACH), в съответствие с член 5 от Директива 2011/65/ЕС.

               3.ПРАВНИ ЕЛЕМЕНТИ НА ДЕЛЕГИРАНИЯ АКТ

               Делегираната директива предоставя освобождаване от ограниченията по член 4, параграф 1 относно употребата на олово в специфични приложения, което следва да бъде включено в списъка в приложение III към Директива 2011/65/ЕС.

               Инструментът е делегирана директива съгласно предвиденото в Директива 2011/65/ЕС и по-специално — за спазване на относимите изисквания в член 5, параграф 1, буква а) от нея.

               Целта на делегираната директива е да допринесе за защитата на човешкото здраве и на околната среда и за сближаване на разпоредбите за функционирането на вътрешния пазар в областта на електрическото и електронното оборудване, като за специфични приложения се разрешава употребата на иначе забранени вещества, в съответствие с разпоредбите на ДООВ 2 и при установените в нея условия, както и в съответствие с установената в нея процедура за адаптиране на приложения III и IV към научно-техническия напредък.

               В съответствие с принципа на пропорционалност мярката не надхвърля необходимото за постигане на нейната цел.

               Предложението няма отражение върху бюджета на ЕС.

               ДЕЛЕГИРАНА ДИРЕКТИВА (ЕС) …/… НА КОМИСИЯТА

               от 27.2.2018 година

               за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване за някои електрически и електронни компоненти, съдържащи олово в стъклен или керамичен материал

               (текст от значение за ЕИП)

               ЕВРОПЕЙСКАТА КОМИСИЯ,

               като взе предвид Договора за функционирането на Европейския съюз,

               като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване
                  7
               , и по-специално член 5, параграф 1, буква а) от нея,

               като има предвид, че:

               1)
                     Съгласно Директива 2011/65/ЕС  държавите членки са длъжни да гарантират, че електрическо и електронно оборудване, което е пуснато на пазара, не съдържа олово.

               2)
                     Съгласно точка 7, буква в) - I от приложение III към Директива 2011/65/ЕС използването на олово в eлектрически и електронни компоненти, съдържащи олово в стъклен или керамичен диелектрик, различен от керамичния диелектрик на кондензатори (например пиезоелектрични елементи) или в химични съединения, представляващи стъклена или керамична матрица, се освобождава от ограничението за употреба до 21 юли 2016 г. Комисията получи заявление за подновяване на освобождаването за категориите 1—7 и 10 преди 21 януари 2015 г. в съответствие с член 5, параграф 5 от Директива 2011/65/ЕС. Освен това през ноември 2014 г. Комисията получи заявление за ново освобождаване (заявление № 2015-1) за употреба на олово в тънкослойни електронни датчици като пироелектрични датчици или пиезоелектрични датчици, което е приложение, обхванато от точка 7, буква в) - I. По време на последвалите консултации със заинтересованите страни беше постигнато споразумение със заявителя да се направи оценка на заявлението за освобождаване № 2015-1 в по-широкия контекст на освобождаването по точка 7, буква в) - I.

               3)
                     В керамични материали оловото придава особени диелектрични, пиезоелектрични, пироелектрични, сегнетоелектрични, полупроводникови и магнитни свойства в широк диапазон от температури, напрежения или честоти. В стъклени материали оловото придава ключови свойства, като например понижаване на температурите на топене и размекване, подобряване на обработваемостта чрез рязане, химична стабилност и други. Оловосъдържащите стъкла могат да се използват в широк спектър от приложения, включително за изолация, защита, устойчивост, съединяване или херметично запечатване.

               4)
                     Понастоящем заместването или отстраняването на оловото в стъклени или керамични материали е все още практически невъзможно от научна или техническа гледна точка.

               5)
                     Тъй като за съответните приложения от категории 1—7 и 10 понастоящем няма достатъчно надеждни алтернативи, нито вероятност такива алтернативи да бъдат пуснати на пазара в близко бъдеще, е обосновано освобождаването да бъде подновено със срок на действие до 21 юли 2021 г., като несъществено разделяне на формулировката и по-кратък срок може да доведат до ненужна административна тежест. С цел да се избегне припокриване на обхватите на освобождаванията в приложение III към Директива 2011/65/ЕС, в предложената формулировка се изяснява, че приложенията, обхванати от освобождаване 34, се изключват от освобождаването по точка 7, буква в) - I. За категориите, различни от категории 1—7 и 10, съществуващото освобождаване е валидно през сроковете на действие, посочени в член 5, параграф 2, втора алинея от Директива 2011/65/ЕС.

               6)
                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

               Член 1

               Приложение III към Директива 2011/65/ЕС се изменя в съответствие с приложението към настоящата директива.

               Член 2

               1.Държавите членки приемат и публикуват не по-късно от [последния ден на 12-ия месец след датата на влизане в сила на настоящата директива] законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.

               Те прилагат тези разпоредби, считано от [последния ден на 12-ия месец след датата на влизане в сила на настоящата директива + 1 ден].

               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.

               2.Държавите членки съобщават на Комисията текста на основните разпоредби от националното законодателство, които приемат в областта, уредена с настоящата директива.

               Член 3

               Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

               Член 4

               Адресати на настоящата директива са държавите членки.

               Съставено в Брюксел на 27.2.2018 година.

                     За Комисията

                     Председател
                     Jean-Claude JUNCKER

                     (1)

                        ОВ L 174, 1.7.2011 г., стр. 88.

                     (2)

                        ОВ L 396, 30.12.2006 г., стр. 1.

                     (3)

                        Списъкът е на разположение на адрес:
                  http://ec.europa.eu/environment/waste/rohs_eee/adaptation_en.htm
                  .

                     (4)

                        Тези категории са: 1. Големи домакински уреди; 2. Малки домакински уреди; 3. Информационно-технологични и телекомуникационни уреди; 4. Потребителски уреди; 5. Оборудване за осветяване; 6. Електрически и електронни инструменти; 7. Играчки, уреди за спорт и отдих; 10. Автомати. Категориите ЕЕО са изброени в приложение I към ДООВ.

                     (5)

                  Период на консултации
                  : от 21.8.2015 до 16.10.2015 г.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/
                     .

                     (7)

                        ОВ L 174, 1.7.2011 г., стр. 88.

    ---documentbreak---

               ПРИЛОЖЕНИЕ

               В приложение III към Директива 2011/65/ЕС точка 7, буква в) - I се заменя със следното:

                        „7, в) - I

                        Електрически и електронни компоненти, съдържащи олово в стъклен или керамичен диелектрик, различен от керамичния диелектрик на кондензатори (например пиезоелектрични елементи) или в химични съединения, представляващи стъклена или керамична матрица

                        Прилага се за категории 1—7 и 10 (с изключение на приложения, обхванати от точка 34) и изтича на 21 юли 2021 г.

                        За категории 8 и 9, различни от медицински изделия за инвитро диагностика и промишлени прибори за контрол и управление, изтича на 21 юли 2021 г.

                        За категория 8 — медицински изделия за инвитро диагностика, изтича на 21 юли 2023 г.

                        За категория 9 — промишлени прибори за контрол и управление, и за категория 11 изтича на 21 юли 2024 г.“